Κώστας Βαλλιάνος

Ο Κώστας Βαλλιάνος (1 Μαρτίου 1937, Καλλιθέα Αθήνας - 18 Οκτωβρίου 2025) ήταν Έλληνας διεθνής ποδοσφαιριστής και προπονητής. Αγωνιζόταν ως τερματοφύλακας και στην εποχή του θεωρήθηκε ένας από τους καλύτερους της χώρας στη θέση του.Ο άξιος διάδοχος Πεντζαρόπουλου, Μανταλόζη, Πάνος Γεραμάνης, greek-language.gr

 Ποδοσφαιρική σταδιοδρομία 
 Σε συλλογικό επίπεδο 

Ξεκίνησε το άθλημα από τα τμήματα υποδομής του Πανιωνίου Σμύρνης, στην α΄ ομάδα του οποίου διαδέχθηκε αργότερα τον σπουδαίο Νίκο Πεντζαρόπουλο. Αποτέλεσε την ηχηρότερη μεταγραφή του 1960,Οι ΠΑΓΚΟΣΜΙΟΙ, ό.π, τχ. 9 (Σεπτ 1994), σελ. 38 όταν ενώ τον διεκδικούσε ο Ολυμπιακός Πειραιώς εντάχθηκε στον συμπολίτη Εθνικό και κάλυψε το κενό αποχώρησης του επίσης σπουδαίου Στάθη Μανταλόζη προ ενός έτους (για τον Παναθηναϊκό).Βαγγέλης Μελέκογλου-Άγγελος Μενδρινός-Θοδωρής Ντάβελος, 1908-1998 Παναθηναϊκός • 90 χρόνια ποδοσφαιρική εποποιία, έκδοση Τριφύλλι ΑΕΒΕ, Αθήνα 1999, ISBN 960-8625-31-9, τμ. Α, σελ. 225 Μετείχε σε 161 συναντήσεις 7 αγωνιστικών περιόδων της Α΄ ΕθνικήςΟι ΠΑΓΚΟΣΜΙΟΙ, ό.π, τχ. 9-13 (Σεπτ 1994-Ιαν 1995) και το 1967 εντάχθηκε, τελικά, στον Ολυμπιακό με παρέμβαση του Γενικού Γραμματέα Αθλητισμού της δικτατορίας αντισυνταγματάρχη Ασλανίδη –παρά τη γενικευμένη απαγόρευση μετακινήσεων–, ώστε η ομάδα να ενισχυθεί στις υποχρεώσεις της για το κύπελλο Πρωταθλητριών εναντίον της ιταλικής Γιουβέντους.«Ο Σούπερμαν» των γηπέδων που άφησε ιστορία , Παναγιώτης Γιαλός, koinoniki.gr Την ενεργό δράση σε επίπεδο ανώτατης κατηγορίας εγκατέλειψε ουσιαστικά πριν ολοκληρωθεί ο α΄ γύρος της διοργάνωσης του πρωταθλήματος 1967-68 που ακολούθησε,Ο Βαλλιάνος έξω και από τους «28» του Ολυμπιακού, εφημ. ΕΘΝΟΣ 20.12.1967, σελ. 7 ενώ τυπικά με την ολοκλήρωσή της.Ελεύθερος ο Βαλλιάνος, εφημ. ΕΘΝΟΣ 22.06.1968, σελ. 11

 Στις εθνικές ομάδες 
To 1957 μετείχε με την εθνική Νέων στο αντίστοιχο Ευρωπαϊκό πρωτάθλημα, πραγματοποιώντας συνολικά τρεις εμφανίσεις.

Υπήρξε 11 φορές διεθνής για την εθνική Ανδρών και πρώτη την 11η Δεκεμβρίου 1960 κατά τον φιλικό αγώνα στη Νίκαια της Γαλλίας με το Β΄ συγκρότημα του ξένου κράτους (0-0).Κωνσταντίνος "Kώστας" Βαλλιάνος, βάση δεδομένων εθνικών ομάδων Ευρώπης eu-football.info  Διατελώντας αρχηγός του αντιπροσωπευτικού συγκροτήματος την 27η Νοεμβρίου 1963 στην εκτός έδρας ήττα 3-1 από την Κύπρο σε φιλικό αγώνα, πρόκειται για τον μοναδικό Έλληνα ποδοσφαιριστή με παρόμοια διάκριση στην ιστορία του Εθνικού Πειραιώς.

Η τελευταία συμμετοχή του έλαβε χώρα στις 23 Μαΐου 1965, κατά την ήττα 3-1 για τα προκριματικά του Παγκοσμίου κυπέλλου 1966 από τη Σοβιετική Ένωση στη Μόσχα.

 Προπονητική σταδιοδρομία 
Την περίοδο 1966-67 αποτέλεσε παράλληλα και τεχνικό της ΑΕΚ Φαλήρου, την οποία ανέδειξε πρωταθλήτρια Γ΄ Εθνικής. Από το 1968 που αποσύρθηκε οριστικά ως παίκτης, ανέλαβε προπονητής σε σωματεία χαμηλότερων κατηγοριών της Αθήνας και του Πειραιά, όπως ο Α.Ο. Καλαμακίου,"Ο ΒΑΛΛΙΑΝΟΣ ΠΡΟΠΟΝΗΤΗΣ ΤΟΥ Α.Ο. ΚΑΛΑΜΑΚΙΟΥ", εφ. Αθλητική Ηχώ, 3/5/1968, σελ. 2 ο Πειραϊκός Νέου Φαλήρου κ.ά. Επίσης διετέλεσε προπονητής και σε ομάδες χαμηλότερων εθνικών κατηγοριών, όπως στον Πανναυπλιακό Ηρακλή στην Β΄ Εθνική"Ο Βαλλιάνος προπονητής στο Ναύπλιο", εφ. Αθλητική Ηχώ, 21/1/1970, σελ. 5 μεταξύ άλλων.

 Οικογένεια 
Ποδοσφαιριστής υπήρξε και ο γιος του Βασίλης στην ερασιτεχνική ομάδα του Πανιωνίου το διάστημα 1985-1990. Ο πολύ μικρότερος αδελφός του Νίκος Βαλλιάνος (1954-1996),Οι ΠΑΓΚΟΣΜΙΟΙ, ό.π, τχ. 22 (Οκτ 1995), σελ. 47 αγωνίστηκε επίσης ως τερματοφύλακας και στην Α΄ Εθνική με τους Παναθηναϊκό, ΑΟ Αιγάλεω.

 Σημειώσεις 

 Παραπομπές 

 Πηγές 
 Συνέντευξη του ίδιου: «Ο Σούπερμαν» των γηπέδων που άφησε ιστορία  στον Παναγιώτη Γιαλό, koinoniki.gr
 Γιώργος Παγιωτέλης, Το έπος της Α΄ Εθνικής, σειρά αφιερωμάτων αθλητικού περιοδ. Οι ΠΑΓΚΟΣΜΙΟΙ τχ. 8-13 και 22 (Αύγ 1994-Ιαν 1995 και Οκτ 1995)
 Βαγγέλης Μελέκογλου-Άγγελος Μενδρινός-Θοδωρής Νταβέλος, Εθνική Ελλάδος • Πορεία μέσα στο χρόνο, Εκδόσ. Παπαζήση, Αθήνα 1995, 960-0210-82-9
 συλλογικό έργο (δ/νση Ανδρέας Μπόμης), Όλα για το ποδόσφαιρο • Αλμανάκ '91, έκδοση περιοδ. ΕΙΚΟΝΕΣ, Αθήνα 1991.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας